Põhja Poegade mälestustahvel

Põhja Poegade mälestustahvel on Vabadussõja Paju lahingus langenud Soome vabatahtlikele pühendatud graniittahvel, mis asub Valga linnas, Jaani kiriku välisseinal. 

Ettevalmistavad nõupidamised mälestustahvli ülesseadiseks leidsid aset 14. augustil 1931 ning neist võttis osa ka Põhja Poegade esindaja Mikko Hänninen. Lepiti kokku, et tahvli valmistamise kulud tasuvad Soome vabatahtlikud ise korjanduse abil. Tahvel planeeriti üles seada 1. veebruariks 1934, mis tähistaks Valga linna vabastamise 15. aastapäeva. 

Mustast graniidist tahvel paigaldati 1934. aastal ning valmistati Soomes. Kavandi autor oli Urbo Heinänen Hämeenlinnast. Mälestustahvli avas toonane riigivanem Konstantin Päts.

Mälestustahvel on ligi 3 meetrit kõrge ning seal on ära toodud ligi 200 hukkunud Soome vabatahtliku nimed. Kivi kohal on Põhja Poegade rügementi tähistav jääkaru märk.

1940. aastal mälestustahvel lõhuti.

Mälestustahvel taastati aastal 1999, Paju lahingu 80. aastapäeval. Uus tahvel valmistati Tartus.

Soome vabatahtlikele pühendatud Põhja poegade mälestuskivi on püstitatud Paju lahingu asukohta.

Viited

Välislingid 
 Valga linna kroonika: https://valgalinn.ee/wiki/objekt/1038-p%C3%B5hja-poegade-m%C3%A4lestustahvel/#

Eesti Vabadussõja mälestusmärgid
Valga maakond